167 
Bemærkninger til Kaartet over Grønlands Østkyst fra 
Iluilek til Umanak. 
De Iagttagelser og Maalinger, der danne Grundlaget for 
disse Bemærkninger og for Kaartet over Gronlands Østkyst fra 
Øen Zluilek paa 60° 50‘ N. Br. nordefter til Umanak-Distriktet 
omkring den 63de Bredegrad, ere foretagne i Somrene 1884— 
85, da den sydlige Afdeling af Østkystexpeditionen færdedes .i 
disse Egne, medens Hovedafdelingen berejste den nordligere 
Kyststrækning Umanak—Sermiligak. Dersom de indvundne Re- 
sultater synes noget smaa og vel overfladiske, da maa det tjene 
til Undskyldning, at Hovedbestemmelsen med denne Under- 
"afdeling af Expeditionen var at sikre den nordlige Afdeling For- 
bindelse med og eventuel Understøttelse fra Colonierne paa 
Vestkysten. Uden Udrustning til en Overvintring paa Østkysten 
maatte vi fremfor Alt ikke udsætte os for en saadan, og kun 
forsynede med I Konebaad, fjernt baade fra europæisk og 
eskimoisk Hjælp, maatte vi aldrig udsætte vor Baad for Fare; vi 
nødsagedes derfor til at bevæge os med en vis Forsigtighed, 
uden hvilken vi maaske til sine Tider vilde have kunnet opnaa 
mere i videnskabelig Retning. 
Det vil heraf samt af de ofte vanskelige Isforhold i Fjordene 
og langs Kysten og den i det hele kun 2—3 Maaneder lange 
Kejse- og Arbejdstid kunne forstaas, at der langtfra altid kunde 
være Tale om at vælge de bedst egnede Punkter til Bestigelse 
og Opmaalingsstationer, og det foreliggende Kaart er derfor 
fremgaaet af en anden Art Materiale end det, der i Almindelig- 
